Source: https://ispis.sk/judikatura/KSKE/4Sp1/2012
Timestamp: 2020-04-01 15:36:27+00:00
Document Index: 16693649

Matched Legal Cases: ['§ 250', '§ 146', '§ 246', '§ 374', '§ 42', '§ 205', 'súd ', 'súd ', 'súd ', 'súd ', 'súd ', 'súd ', '§ 250', '§ 146', '§ 246']

KSKE 4 Sp 1/2012 - iSpis
iSpis Judikatúra – KSKE 4 Sp 1/2012
KS v Košiciach, dátum 17.04.2012, sp.zn. KSKE 4 Sp 1/2012
§ 250p OSP § 146 ods. 1 písm. c) OSP § 246c OSP § 374 ods. 4 OSP § 42 ods. 3 OSP § 205 ods. 1 OSP
Súd: Krajský súd Košice Spisová značka: 4Sp/1/2012 Identifikačné číslo súdneho spisu: 7012200015 Dátum vydania rozhodnutia: 18. 04. 2012 Meno a priezvisko sudcu, VSÚ: JUDr. Miroslava Klimová ECLI: ECLI:SK:KSKE:2012:7012200015.2
Uznesenie Krajský súd v Košiciach v právnej veci navrhovateľa J. W..Y..R.., S. Č.. X, S., proti odporcovi Mestská časť Dargovských hrdinov, Košice, v konaní o preskúmanie rozhodnutia správneho orgánu takto
O d m i e t a opravný prostriedok navrhovateľa zo dňa 04.01.2012.
Podaním zo dňa 04.01.2012 podaným na poštovú prepravu dňa 05.01.2012 označeným ako odvolanie proti rozhodnutiu miestneho úradu Dargovských hrdinov, Košice sa navrhovateľ domáhal preskúmania rozhodnutia odporcu o úprave otváracích hodín v prevádzke navrhovateľa P. Š. V., V. Č. Ľ. Č.. X, S..
Uvedené podanie navrhovateľa neobsahovalo všetky náležitosti, ktoré opravný prostriedok proti rozhodnutiu správneho orgánu obsahovať má, pričom išlo o také vady podania, ktoré bránia vecnému vybaveniu návrhu (chýbalo označenie napadaného rozhodnutia - číslo a dátum jeho vydania a aký konečný návrh navrhovateľ robí) , preto súd uznesením č.k. 4Sp/1/2012-5 zo dňa 16.01.2012 uložil navrhovateľovi doplniť podanie v lehote 15 dní odo dňa doručenia uznesenia s uvedením spôsobu, akým je potrebné doplnenie vykonať a s poučením o zákonných následkoch prípadného neodstránenia vád podania. Uvedené uznesenie bolo navrhovateľovi doručené dňa 24.01.2012.
Navrhovateľ v doplnení podania doručenom súdu dňa 07.02.2012 iba bližšie konkretizoval svoje odvolacie námietky, avšak neuviedol číslo a dátum rozhodnutia, ktoré napadá, ani aký konečný návrh vo veci robí. Preto ho súd výzvou zo dňa 22.02.2012, doručenou dňa 28.3.2012, vyzval na predloženie fotokópie rozhodnutia správneho orgánu, ktoré napadá, v lehote 7 dní odo dňa doručenia výzvy.
Navrhovateľ v určenej lehote a ani do dňa vydania tohto uznesenia svoje podanie zo dňa 04.01.2012 nedoplnil, ani nepredložil fotokópiu napadaného rozhodnutia.
Pretože navrhovateľ neodstránil vady podania, ktorých odstránenie súd nariadil a ktoré bránia vecnému vybaveniu návrhu, súd v súlade s § 250p O.s.p. opravný prostriedok navrhovateľa odmietol.
Rozhodnutie o trovách konania sa opiera o ustanovenie § 146 ods. 1 písm. c) O.s.p. primerane použité na základe ust. § 246c O.s.p.